b'\n_START_ARTICLE_\nYosuke Asari\n_START_PARAGRAPH_\nSi Yosuke Asari (\xe6\xb5\x85\xe5\x88\xa9 \xe9\x99\xbd\xe4\xbb\x8b Asari Y\xc5\x8dsuke, ipinanganak 14 Agosto 1987 sa Tokyo) ay isang artista mula sa bansang Hapon.  Kinakatawan siya ng Beacon Lab Entertainment.  Noong bata pa siya, sumasayaw siya sa harap ng kanyang mga magulang habang nanonood ng mga pelikula ni Charlie Chaplin at sumali sa kompanyang Gekidan Tohai.  Unang siyang lumabas sa telebisyon sa gulang na apat sa isang patalastas, at sa kalaunan ay naging batang artista.  Nang lumaon, lumipat siya sa Beacon Lab Entertainment.'